CELEX: 32021D2209
Language: sl
Date: 2021-12-07 00:00:00
Title: Sklep Političnega in varnostnega odbora (SZVP) 2021/2209 z dne 7. decembra 2021 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/1083 (EUTM Mali/2/2021)

14.12.2021   
               
               
                  SL
               
               
                  Uradni list Evropske unije
               
               
                  L 447/1
               
            
         SKLEP POLITIČNEGA IN VARNOSTNEGA ODBORA (SZVP) 2021/2209
         z dne 7. decembra 2021
         o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/1083 (EUTM Mali/2/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
         ob upoštevanju naslednjega:
         
                     (1)
                  
                  
                     Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da sprejema odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU za EUTM Mali.
                  
               
                     (2)
                  
                  
                     PVO je 23. junija 2021 sprejel Sklep (SZVP) 2021/1083 (2), s katerim je za poveljnika sil misije EU za EUTM Mali od 7. julija 2021 imenoval brigadnega generala Jochena DEUERJA.
                  
               
                     (3)
                  
                  
                     Avstrija je 7. oktobra 2021 predlagala imenovanje brigadnega generala Christiana RIENERJA, ki bi na mestu poveljnika sil misije EU za EUTM Mali od 21. decembra 2021 nasledil brigadnega generala Jochena DEUERJA.
                  
               
                     (4)
                  
                  
                     Vojaški odbor EU je 22. oktobra 2021 ta predlog podprl.
                  
               
                     (5)
                  
                  
                     Sprejeti bi bilo treba sklep o imenovanju brigadnega generala Christiana RIENERJA za poveljnika sil misije EU za EUTM Mali od 21. decembra 2021.
                  
               
                     (6)
                  
                  
                     Sklep (SZVP) 2021/1083 bi bilo treba razveljaviti.
                  
               
                     (7)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Brigadni general Christian RIENER se z 21. decembrom 2021 imenuje za poveljnika sil misije EU za vojaško misijo Evropske unije, ki prispeva k usposabljanju malijskih oboroženih sil (EUTM Mali).
         
         
            Člen 2
            Sklep (SZVP) 2021/1083 se razveljavi.
         
         
            Člen 3
            Ta sklep začne veljati 21. decembra 2021.
         
         
            V Bruslju, 7. decembra 2021
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 14, 18.1.2013, str. 19.
         
            (2)  Sklep Političnega in varnostnega odbora (SZVP) 2021/1083 z dne 23. junija 2021 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/6 (EUTM Mali/1/2021) (UL L 235, 2.7.2021, str. 12).